《三月六日再用韵二首》
元代·方回

百杯不乱善食酒，如手拜玉肘生柳。
貌醉心醒戒亢悔，一斟一酌乾用九。
犹龙世岂无斯人，渔网可致皆常鳞。
蜾蠃螟蛉勿浪语，得似刘伶鸡肋身。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。